સામાન્ય રીતે મોટાભાગના હિંદૂ ઘરોમાં તુલસીનો છોડવો તો જોવા મળે છે. પરંતુ જો તુલસીનો રોપો લગાવ્યો ન હોય તો અખાત્રીજના દિવસે વાવવાથી તેના પણ ઘણા ફાયદા થાય છે. અખાત્રીજના દિવસે તુલસી છોડ રોપવાથી પારિવારિક જીવનમાં પ્રેમ બની રહે છે અને સાથે જ તણાવમાંથી મુક્તિ મળે છે. ભગવાન વિષ્ણુ તથા મા લક્ષ્મીની વિશેષ કૃપા પ્રાપ્ત થાય છે. ઉપરાંત નવગ્રહોની પીડા પણ દૂર થાય છે. તુલસી છોડ વાવ્યા પછી દરરોજ પાણી આપવું અને સાંજના સમયે દિવો જરૂરથી કરવો જોઇએ.